 Akizungumza na waandishi wa habari jana, Mkwasa alisema kwa muda mfupi waliokabidhiwa timu, hawataweza kufanya mabadiliko makubwa, lakini watajitahidi kwa uwezo wao kuleta matumaini mapya.“Katika mechi dhidi ya Uganda, matokeo yanaweza kuwa mazuri kwani tutajitahidi kwa uwezo wetu, hivyo tunaomba kuungwa mkono na mashabiki wa Tanzania,” alisema.Aidha, Mkwasa amefanya mabadiliko kwenye timu ya taifa pamoja na benchi la ufundi, ambapo mbali na kuita wachezaji 26, amemteua kocha wa zamani wa timu hiyo, Abdallah Kibadeni kuwa mshauri wa timu.Katika timu yake Mkwasa amewapumzisha wachezaji saba waliotumika kwa muda mrefu na kuwaita watatu wapya ambao hawakuwahi kuitwa kwenye timu iliyopita.Mkwasa aliteuliwa juzi kuwa kocha mpya wa timu ya taifa ya Tanzania, akirithi mikoba ya Mholanzi Mart Nooij aliyefukuzwa mwishoni mwa wiki kutokana kipigo cha mabao 3-0 kutoka kwa Uganda katika mchezo wa Chan.Alisema wachezaji walioteuliwa wanatakiwa kuhakikisha kuwa wanajitunza na kujiheshimu ndani na nje ya uwanja, huku akisema atashirikiana na benchi jipya la ufundi kujenga timu imara bila upendeleo.Pia, alisema wapo tayari kupokea ushauri kwa maendeleo na wakati huo huo, akisisitiza umuhimu wa mashabiki kutoa ushauri pale panapotokea makosa lakini sio kuwadhihaki na kuwazomea wachezaji kwa lugha za matusi.Wachezaji waliopumzishwa ni Amri Kiemba, Deogratias Munishi, Salim Mbonde, Erasto Nyoni, Kevin Friday, Oscar Joshua na Hassan Dilunga. Sura mpya ambazo hazikuwahi kuitwa ni Mudathir Khamis (KMKM), Michael Aidan(Ruvu Shooting) na Ame Ally (Mtibwa Sugar).Walioitwa kwa jumla ni Mohamed Hussein ‘Tshabalala’(Simba), Deus Kaseke (Mbeya City), Ramadhan Singano (Simba), Mwadini Ally (Azam), Shomari Kapombe (Azam), Nadir Haroub “Cannavaro” (Yanga), Kelvin Yondani (Yanga), na Hassan Isihaka (Simba).Wengine ni Aggrey Morris (Azam), Jonas Mkude (Simba), Abdi Banda (Simba), Salum Telela (Yanga), Frank Domayo (Azam), Saimon Msuva (Yanga), Said Ndemla (Simba), Atupele Green (Kagera Sugar), Rashid Mandawa (Kagera) Ramadhan Singano “Messi” (Simba).John Bocco (Azam), Sugar) na Ame Ally (Mtibwa Sugar), Wachezaji wa akiba ni Juma Abdul (Yanga), Mudathir Yahya (Azam) na Samwel Kamuntu (JKT Ruvu).Wachezaji hao wote watazungumza na makocha leo kwenye hoteli ya Tansoma na kesho wataanza mazoezi rasmi kwenye uwanja wa Boko Veteran kujiandaa na mchezo wa marudiano dhidi ya Uganda.Katika hatua nyingine, Mkwasa alitangaza benchi la ufundi la Taifa Stars chini ya usaidizi wa Hemed Morocco wakati kocha wa makipa ni Peter Manyika, mshauri wa timu Abdallah Kibadeni, mtunza vifaa Hussein Swedi Gaga huku mratibu wa timu akiwa ni Alhaj Ahemd Mgoyi na meneja wa timu ni Juma Mgunda.Alisema kamati ya tiba ya TFF itapendekeza majina ya daktari wa timu na mchua misuli watakaoungana na kambi ya Taifa Stars.